# Den Europæiske Unions C 149A/27.

| | ISSN 1977-0871 |
| --- | --- |
| Den Europæiske Unions
  Tidende | C 149A |
| | |
| Dansk udgave | Meddelelser og oplysninger | 64. årgang27. april 2021 |

ISSN 1977-0871

Den Europæiske Unions

Tidende

C 149A

Dansk udgave

Meddelelser og oplysninger

64. årgang27. april 2021

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2021/C 149 A/01 | Generaldirektoratet for Budget — Offentliggørelse af stillingsopslag vedrørende stillingen som ledende konsulent (lønklasse AD 14) (vedtægtens artikel 29, stk. 2) — KOM/2021/10403 | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2021/C 149 A/01

Generaldirektoratet for Budget — Offentliggørelse af stillingsopslag vedrørende stillingen som ledende konsulent (lønklasse AD 14) (vedtægtens artikel 29, stk. 2) — KOM/2021/10403

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 27.4.2021 | DA | Den Europæiske Unions Tidende | CA 149/1 |
| --- | --- | --- | --- |

27.4.2021

DA

Den Europæiske Unions Tidende

CA 149/1

---

Generaldirektoratet for Budget

Offentliggørelse af stillingsopslag vedrørende stillingen som ledende konsulent (lønklasse AD 14)

(vedtægtens artikel 29, stk. 2)

KOM/2021/10403

(2021/C 149 A/01)

Hvem er vi?

Generaldirektoratet for Budget (GD BUDG) består af omkring 530 medarbejdere og omfatter seks direktorater, fem ligger i Bruxelles, og ét har personale i både Bruxelles og Luxembourg.

GD BUDG er Kommissionens centrale tjenestegren med ansvar for udarbejdelse og gennemførelse af EU-budgettet gennem de årlige og flerårige cyklusser, hvormed det sikres, at budgettet effektivt gennemføres i fuld overensstemmelse med finansforordningen. GD BUDG er også ansvarlig for den retlige ramme, som gælder for gennemførelsen af EU-budgettet i de forskellige institutioner, agenturer og medlemsstater, og det spiller en central rolle med hensyn til at fremme forsvarlig økonomisk forvaltning og en stærk resultatorienteret kultur. I denne forbindelse sigter GD BUDG mod at sikre, at EU-budgettet giver konkrete resultater og merværdi i alle EU's politikker. GD BUDG's ansvar og politiske prioriteter har helt overordnet set traktaten som rettesnor og er nærmere defineret på grundlag af formand Ursula von der Leyens politiske retningslinjer for Kommissionen for perioden 2019-2024.

I forbindelse med den ledige stilling til besættelse spiller GD BUDG en central rolle for finansieringen af Unionens budgetstøtte til Unionens genopretningsplan efter covid-19-krisen gennem låntagnings- og långivningstransaktioner, navnlig under Next Generation EU, hvor EU vil rejse op til 800 mia. EUR på kapitalmarkederne for at finansiere forskellige EU-politikker til støtte for reparations- og genopretningsfasen. Stigningen i omfanget, kompleksiteten og den politiske betydning af GD BUDG's låntagningsaktiviteter (de finansielle transaktioner er bredere og omfatter kapitalforvaltningsaktiviteter) har fået Kommissionen til at indføre en ny diversificeret og samlet finansieringsstrategi, som skal gøre det muligt for EU at rejse de nødvendige midler rettidigt og med færrest mulige omkostninger. Stigningen i omfanget, kompleksiteten og den politiske betydning af GD BUDG's finansieringsportefølje kræver en tilsvarende forbedring af den strategiske vision og gennemførelse af en diversificeret finansieringsstrategi.

Hvad kan vi tilbyde?

Den ledende konsulent skal fungere som kontaktperson med hensyn til strategisk rådgivning om gennemførelsen og en eventuel udvikling af EU's diversificerede finansieringsstrategi, som anvendes til at finansiere udgifterne inden for rammerne af Next Generation EU. Vedkommende skal også efter anmodning engagere sig i investoropsøgende arbejde og bistå med at planlægge roadshows.

Desuden skal den ledende konsulent repræsentere Kommissionen på øverste ledelsesniveau i relevante fora.

Som topleder har den ledende konsulent et klart mandat til at kunne rådgive interne og eksterne interessenter om en diversificeret finansieringsstrategi ved hjælp af sine gode kommunikations- og præsentationsfærdigheder.

Toplederen bør arbejde tæt sammen med generaldirektoratets ledelse. Den ledende konsulent refererer direkte til generaldirektøren for GD BUDG.

Den ledende konsulent vil navnlig skulle:

| — | udarbejde og gennemføre en strategi for diversificeret og samlet finansiering |
| --- | --- |

—

udarbejde og gennemføre en strategi for diversificeret og samlet finansiering

| — | fungere som kontaktperson, der fører tilsyn med udformningen og gennemførelsen af finansieringsstrategien i forbindelse med alle centrale spørgsmål |
| --- | --- |

—

fungere som kontaktperson, der fører tilsyn med udformningen og gennemførelsen af finansieringsstrategien i forbindelse med alle centrale spørgsmål

| — | tilskynde til flere investeringer, innovation og udveksling af løsninger |
| --- | --- |

—

tilskynde til flere investeringer, innovation og udveksling af løsninger

| — | engagere sig i investoropsøgende arbejde og planlægge roadshows |
| --- | --- |

—

engagere sig i investoropsøgende arbejde og planlægge roadshows

| — | repræsentere Kommissionen på højt plan og i eksterne fora. |
| --- | --- |

—

repræsentere Kommissionen på højt plan og i eksterne fora.

Den ledende konsulent skal med henblik på disse opgaver støttes af følgende funktioner:

| — | Direktorat E, som udfører alle markedsoperationer inden for rammerne af Unionens budget, herunder EU's genopretningsplan. Dette omfatter gældsudstedelse og låneforvaltning (for SURE, Next Generation EU), kapitalforvaltning og risikostyring i forbindelse med EU-budgetgarantier (EFSI/InvestEU og garantien for foranstaltninger udadtil). |
| --- | --- |

—

Direktorat E, som udfører alle markedsoperationer inden for rammerne af Unionens budget, herunder EU's genopretningsplan. Dette omfatter gældsudstedelse og låneforvaltning (for SURE, Next Generation EU), kapitalforvaltning og risikostyring i forbindelse med EU-budgetgarantier (EFSI/InvestEU og garantien for foranstaltninger udadtil).

Hvem søger vi? (udvælgelseskriterier)

Den ideelle ansøger skal have fremragende faglige egenskaber, være dynamisk og bør desuden opfylde følgende udvælgelseskriterier:

| a) | Rådgivningsfærdigheder:






  — | dokumenteret evne til at arbejde som ledende rådgiver med hensyn til finansiering ved hjælp af obligationer fra statslige og overstatslige udstedere og statsstøttede virksomheder (SSA) |
| --- | --- | --- |

a)

Rådgivningsfærdigheder:

—

dokumenteret evne til at arbejde som ledende rådgiver med hensyn til finansiering ved hjælp af obligationer fra statslige og overstatslige udstedere og statsstøttede virksomheder (SSA)

| — | evne til at identificere centrale spørgsmål, tage initiativ til og tænke strategisk set i lyset af seneste finansielle og politiske udvikling, herunder Kommissionens nye politiske prioriteter |
| --- | --- |

—

evne til at identificere centrale spørgsmål, tage initiativ til og tænke strategisk set i lyset af seneste finansielle og politiske udvikling, herunder Kommissionens nye politiske prioriteter

| — | evne til at opbygge institutionel kapacitet til at beskytte og udvide de finansielle ressourcer |
| --- | --- |

—

evne til at opbygge institutionel kapacitet til at beskytte og udvide de finansielle ressourcer

| — | fremsynet og dynamisk tilgang til nye udfordringer sammen med høj motivation og modstandsdygtighed over at skulle arbejde samtidigt på forskellige emner |
| --- | --- |

—

fremsynet og dynamisk tilgang til nye udfordringer sammen med høj motivation og modstandsdygtighed over at skulle arbejde samtidigt på forskellige emner

| — | evne til at styre og motivere højt kvalificerede teams, så de leverer resultater af høj kvalitet. |
| --- | --- |

—

evne til at styre og motivere højt kvalificerede teams, så de leverer resultater af høj kvalitet.

| b) | Specialistfærdigheder og -erfaring:






  — | en solid baggrund i den offentlige banksektor, navnlig de finansielle markeder, med særlig vægt på de internationale gældsmarkeder, helst inden for internationale organisationer |
| --- | --- | --- |

b)

Specialistfærdigheder og -erfaring:

—

en solid baggrund i den offentlige banksektor, navnlig de finansielle markeder, med særlig vægt på de internationale gældsmarkeder, helst inden for internationale organisationer

| — | konkrete erfaringer med at identificere og fremme strategiske investeringer i offentlige forvaltninger eller andre organisationer |
| --- | --- |

—

konkrete erfaringer med at identificere og fremme strategiske investeringer i offentlige forvaltninger eller andre organisationer

| — | omfattende erfaring med og ansvar på højt niveau for finansieringspolitikker og -operationer på internationalt plan inden for SSA, herunder markedsintroduktion og investorrelationer |
| --- | --- |

—

omfattende erfaring med og ansvar på højt niveau for finansieringspolitikker og -operationer på internationalt plan inden for SSA, herunder markedsintroduktion og investorrelationer

| — | særdeles gode økonomiske og analytiske færdigheder |
| --- | --- |

—

særdeles gode økonomiske og analytiske færdigheder

| — | solid forståelse af kravene til intern kontrol i et sådant miljø. |
| --- | --- |

—

solid forståelse af kravene til intern kontrol i et sådant miljø.

| c) | Personlige kvaliteter:






  — | fremragende evner til at netværke og holde taler samt sociale kompetencer, herunder evnen til at lytte aktivt |
| --- | --- | --- |

c)

Personlige kvaliteter:

—

fremragende evner til at netværke og holde taler samt sociale kompetencer, herunder evnen til at lytte aktivt

| — | fremragende kommunikatinsfærdigheder med dokumenteret evne til at udvikle og opretholde fremragende forbindelser med interessenter i eller uden for Kommissionen og repræsentere Kommissionen på øverste ledelsesniveau |
| --- | --- |

—

fremragende kommunikatinsfærdigheder med dokumenteret evne til at udvikle og opretholde fremragende forbindelser med interessenter i eller uden for Kommissionen og repræsentere Kommissionen på øverste ledelsesniveau

| — | fremragende forhandlingsevner og navnlig færdigheder inden for beslutningstagning, problemløsning og opbygning af viden. |
| --- | --- |

—

fremragende forhandlingsevner og navnlig færdigheder inden for beslutningstagning, problemløsning og opbygning af viden.

Ansøgerne skal (udvælgelseskrav)

For at komme i betragtning ved udvælgelsen skal ansøgerne opfylde følgende formelle krav ved ansøgningsfristens udløb:

| — | Nationalitet: som ansøger skal man være statsborger i en af Den Europæiske Unions medlemsstater. |
| --- | --- |

—

Nationalitet: som ansøger skal man være statsborger i en af Den Europæiske Unions medlemsstater.

| — | Universitetsuddannelse eller eksamensbevis: Ansøgerne skal have:






  — | enten en uddannelse på universitetsniveau, der er afsluttet med et eksamensbevis, og som er normeret til mindst 4 år |
| --- | --- | --- |

—

Universitetsuddannelse eller eksamensbevis: Ansøgerne skal have:

—

enten en uddannelse på universitetsniveau, der er afsluttet med et eksamensbevis, og som er normeret til mindst 4 år

| — | eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der kræves nedenfor efter endt uddannelse). |
| --- | --- |

—

eller en uddannelse på universitetsniveau, der er afsluttet med et eksamensbevis, og mindst 1 års erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der kræves nedenfor efter endt uddannelse).

| — | Erhvervserfaring: Ansøgerne skal have mindst 15 års erhvervserfaring efter endt uddannelse (1) på et niveau, som ovennævnte kvalifikationer giver adgang til. |
| --- | --- |

—

Erhvervserfaring: Ansøgerne skal have mindst 15 års erhvervserfaring efter endt uddannelse (1) på et niveau, som ovennævnte kvalifikationer giver adgang til.

| — | Rådgivningserfaring: Mindst 5 år af erhvervserfaringen efter endt uddannelse skal være erhvervet fra en rådgivningsfunktion på højt niveau (2) inden for et område med relevans for denne stilling. |
| --- | --- |

—

Rådgivningserfaring: Mindst 5 år af erhvervserfaringen efter endt uddannelse skal være erhvervet fra en rådgivningsfunktion på højt niveau (2) inden for et område med relevans for denne stilling.

| — | Sprog: Ansøgere skal have et indgående kendskab til et af de officielle sprog i Den Europæiske Union (3) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afdække, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog. |
| --- | --- |

—

Sprog: Ansøgere skal have et indgående kendskab til et af de officielle sprog i Den Europæiske Union (3) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afdække, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog.

| — | Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens (4) artikel 52, litra a). |
| --- | --- |

—

Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens (4) artikel 52, litra a).

Udvælgelse og udnævnelse

Europa-Kommissionen udvælger og udnævner den ledende konsulent i henhold til gældende udvælgelses- og ansættelsesprocedurer (se også: dokument om politik for højtstående embedsmænd (5)).

Europa-Kommissionen nedsætter som en del af denne udvælgelsesprocedure et udvælgelsespanel. Dette panel gennemgår alle ansøgningerne, gennemfører en indledende kontrol af kravenes opfyldelse og identificerer de ansøgere, der har den bedst egnede profil set i forhold til de ovennævnte udvælgelseskriterier, og som kan indkaldes til samtale med udvælgelsespanelet.

Efter samtalerne udfærdiger udvælgelsespanelet en liste over de ansøgere, der foreslås indkaldt til en uddybende samtale med Europa-Kommissionens Rådgivende Udvalg for Udnævnelser (herefter benævnt »udvalget«). Udvalget afgør under hensyntagen til udvælgelsespanelets konklusioner, hvilke ansøgere der indkaldes til en samtale.

Ansøgere, der indkaldes til en samtale med udvalget, vil skulle deltage i et assessmentcenter for ledere af en dags varighed, som varetages af eksterne rekrutteringskonsulenter. På grundlag af samtalen og rapporten fra assessmentcentret udfærdiger udvalget en liste over de ansøgere, som det anser for egnede til at varetage stillingen som ledende konsulent.

Ansøgerne på udvalgets slutliste vil blive indkaldt til samtale med Kommissionens medlem med ansvar for GD BUDG (6).

Efter disse samtaler træffer Europa-Kommissionen afgørelse om udnævnelsen.

Den udvalgte ansøger skal have opfyldt sine forpligtelser i henhold til lovgivningen om værnepligt, opfylde de vandelskrav, der stilles for at udføre de pågældende opgaver, og være fysisk i stand til at udføre deres opgaver.

Den udvalgte ansøger skal have eller kunne få udstedt et gyldigt sikkerhedsgodkendelsescertifikat fra den nationale sikkerhedsmyndighed. En personelsikkerhedsgodkendelse er en administrativ afgørelse, der træffes, efter at den kompetente nationale sikkerhedsmyndighed i overensstemmelse med national sikkerhedslovgivning har foretaget en sikkerhedsundersøgelse, som bekræfter, at den pågældende person kan sikkerhedsgodkendes til klassificerede oplysninger på et bestemt niveau. (Bemærk at proceduren for at blive sikkerhedsgodkendt kun kan indledes af arbejdsgiveren og ikke af den enkelte ansøger).

Først når den relevante medlemsstat har givet personelsikkerhedsgodkendelse, og først når sikkerhedsgodkendelsesproceduren er afsluttet med den lovpligtige orientering fra Europa-Kommissionens sikkerhedsdirektorat, vil ansøgeren kunne få adgang til EU-klassificerede informationer (EUCI) i klassifikationsgraden CONFIDENTIEL UE/EU CONFIDENTIAL eller højere og kunne deltage i møder, hvor sådanne EUCI drøftes.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (7).

Ligestilling

Kommissionen forfølger i overensstemmelse med artikel 1d i personalevedtægten et strategisk mål om at opnå ligestilling mellem kønnene på alle ledelsesniveauer ved udgangen af sit nuværende mandat og anvender en politik for lige muligheder for at tilskynde til ansøgninger, som kan bidrage til større mangfoldighed, ligestilling mellem kønnene og generel geografisk balance.

Ansættelsesvilkår

Løn- og ansættelsesvilkårene er fastsat i personalevedtægten.

Den ansøger, der udvælges til stillingen, ansættes som tjenestemand i lønklasse AD 14. Vedkommende vil afhængigt af varigheden af sin erhvervserfaring blive indplaceret på trin 1 eller trin 2 i lønklassen.

Der gøres opmærksom på, at alle nyansatte skal gennemgå en 9-måneders prøvetid i henhold til personalevedtægten.

Tjenestestedet er Bruxelles, Belgien, hvor GD BUDG har sæde.

Uafhængighed og interesseerklæring

Inden sin tiltræden skal den ledende konsulent afgive en erklæring om, at vedkommende forpligter sig til at optræde uafhængigt og handle i almenhedens interesse og til at oplyse om interesser, som eventuelt kan have betydning for vedkommendes uafhængighed.

Ansøgningsprocedure

Ansøgerne opfordres til, inden de indsender ansøgningen, omhyggeligt at kontrollere, om de opfylder alle udvælgelseskravene (»Ansøgerne skal«), navnlig hvad angår kravene til eksamensbevis og erhvervserfaring på højt niveau samt sprogfærdigheder. Hvis ét af kravene ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på nedenstående websted og følge anvisningerne for de forskellige trin i proceduren: https://ec.europa.eu/dgs/human-resources/seniormanagementvacancies/.

Ansøgerne skal have en gyldig e-mailadresse. Den benyttes til at bekræfte ansøgningen og til al kontakt undervejs på de forskellige trin i udvælgelsesproceduren. Enhver ændring af e-mailadresse skal derfor meddeles Europa-Kommissionen.

Ansøgningen er først komplet, når der er uploadet et CV i pdf-format, helst i Europass-CV-formatet (8). Ansøgere kan indgive deres CV og motiverede ansøgning på hvilket som helst af de officielle sprog i Den Europæiske Union.

Når onlineansøgningen er færdiggjort, modtager ansøgeren en e-mail, der bekræfter, at ansøgningen er blevet registreret. Hvis ansøgeren ikke modtager en e-mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningens forløb online. Med hensyn til ansøgningens status kontaktes ansøgerne direkte af Europa-Kommissionen.

Hvis der ønskes yderligere oplysninger og/eller opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu

Ansøgningsfrist

Ansøgningsfristen er den 27. maj 2021 kl. 12.00 lokal tid i Bruxelles, hvorefter registrering ikke længere vil være mulig.

Ansøgere har selv ansvaret for at indsende den elektroniske ansøgning inden fristens udløb. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, før den er afsluttet, hvorpå hele processen skal gentages. Når ansøgningsfristen er udløbet, kan der ikke længere indføres oplysninger. Ansøgninger efter fristens udløb kommer ikke i betragtning.

Vigtige oplysninger til ansøgerne

Ansøgerne gøres opmærksom på, at de forskellige udvælgelsespanelers arbejde er fortroligt. Det er forbudt for ansøgerne og andre, der optræder på deres vegne, at henvende sig direkte eller indirekte til dets medlemmer. Alle spørgsmål skal rettes til de relevante panelers sekretariat.

Beskyttelse af personoplysninger

Europa-Kommissionen sikrer, at ansøgernes personoplysninger behandles i overensstemmelse med Europa-Parlamentets og Rådets forordning (EU) 2018/1725 (9). Dette gælder især oplysningernes fortrolighed og sikkerhed.

---

(1)  Erhvervserfaring tages kun i betragtning, hvis der er tale om et faktisk ansættelsesforhold defineret som et reelt lønnet arbejde som ansat (alle kontrakttyper) eller yder af en tjeneste. Erhvervsaktiviteter på deltidsbasis medregnes forholdsmæssigt på basis af den attesterede procentdel fuldtidsarbejdstimer. Barselsorlov/forældreorlov/adoptionsorlov tages i betragtning, hvis den falder inden for rammerne af en ansættelseskontrakt. Ph.d.-studier sidestilles med erhvervserfaring, selv om de ikke er lønnet, men for en periode på højst tre år, forudsat at ph.d.-studierne afsluttes med et positivt resultat. En given periode kan kun medregnes én gang.

(2)  Ansøgerne skal for alle de år, hvor rådgivningserfaringen er opnået, tydeligt anføre følgende i deres CV: 1) stillingsbetegnelse og arbejdsopgaver, 2) det præcise område og niveau i organisationen, hvor stillingen var placeret (antal hierarkisk overordnede og underordnede), 3) rapporteringslinjerne for hver stilling, ansøgeren har haft.

(3)  http://eur-lex.europa.eu/legal-content/DA/TXT/PDF/?uri=CELEX:01958R0001-20130701&qid=1408533709461&from=DA

(4)  https://eur-lex.europa.eu/legal-content/DA/TXT/PDF/?uri=CELEX:01962R0031-20210101.

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(6)  Medmindre det pågældende medlem af Kommissionen i overensstemmelse med Kommissionens afgørelse af 5. december 2007 (PV(2007) 1811) har uddelegeret denne opgave til et andet medlem af Kommissionen.

(7)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(8)  Du kan finde oplysninger om, hvordan du opretter dit Europass-CV online på: https://europa.eu/europass/da/create-europass-cv

(9)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---